smcproject/ml-wiki-sentences huggingface dataset:
തൃശൂർ ജില്ലയിലെ മാള നിയോജക മണ്ഡലത്തിൽ നിന്ന് ആദ്യമായി നിയമസഭയിൽ അംഗമായി.
അതൊരു തുടക്കമായിരുന്നു.
1967-ലെ നിയമസഭ തിരഞ്ഞെടുപ്പിൽ വെറും ഒൻപത് എം.എൽ.എമാർക്ക് ഒപ്പം നിയമസഭയിലെത്തിയ കരുണാകരൻ കോൺഗ്രസിൻ്റെ നിയമസഭാ കക്ഷി നേതാവായി.
ഒരുപക്ഷേ, കേരളത്തിലെ കോൺഗ്രസിൻ്റെ അന്ത്യനാളുകൾ എന്ന് ജനങ്ങൾ കരുതിയ കാലഘട്ടമായിരുന്നു അത്.
എന്നാൽ 1970-ൽ നടന്ന നിയമസഭാ തിരഞ്ഞെടുപ്പിൽ
32 സീറ്റുമായി കോൺഗ്രസിനെ മുന്നിലെത്തിക്കാൻ കരുണാകരന് കഴിഞ്ഞു.
കോൺഗ്രസ് നയിച്ച 
ഐക്യ മുന്നണി 69 സീറ്റുമായി  അധികാരത്തിലെത്തി.
1971-ൽ അദ്ദേഹം സി. അച്യുതമേനോൻ മന്ത്രിസഭയിലെ ആഭ്യന്തര വകുപ്പ് മന്ത്രിയായി സ്ഥാനമേറ്റു.
ആക്കാലത്തായിരുന്നു രാജ്യത്ത് അടിയന്തരാവസ്ഥ പ്രഖ്യാപിച്ചത്.
അടിയന്തരാവസ്ഥയ്ക്ക് ശേഷം നടന്ന 1977-ലെ നിയമസഭാ തിരഞ്ഞെടുപ്പിൽ 38 സീറ്റുമായി കോൺഗ്രസ് അധികാരത്തിലെത്തി.
പാർട്ടി നേതാവായിരുന്ന കരുണാകരൻ ആദ്യമായി മുഖ്യമന്ത്രിയായി.
എന്നാൽ അടിയന്തരാവസ്ഥക്കാലത്ത് നടന്ന രാജൻ കേസിൽ ഹൈക്കോടതി നടത്തിയ പരാമർശത്തെ തുടർന്ന് അദ്ദേഹം രാജി വച്ചു.
ആകെ 33 ദിവസമാണ് ആദ്യമായി അദ്ദേഹം മുഖ്യമന്ത്രിയായി തുടർന്നത്.
അതിനു ശേഷം മൂന്ന് തവണ കൂടി കരുണാകരൻ മുഖ്യമന്ത്രിയായി.
(1981-1982, 1982-1987, 1991-1995) ഇതിൽ ഒരു തവണ മാത്രമെ കാലാവധി തികക്കാനായുള്ളൂ.
തുടർച്ചയായി എട്ടുതവണ (1965, 1967,1970,1977,1980,1982,1987,1991) മാള നിയോജക മണ്ഡലത്തിൽ നിന്ന് വിജയിച്ച് കരുണാകരൻ നിയമസഭാ അംഗമായി തിരഞ്ഞെടുക്കപ്പെട്ടു.
1982-ൽ മാളയിൽ നിന്നും നേമത്ത് നിന്നും ഒരേ സമയം വിജയിച്ച അദ്ദേഹം നേമം സീറ്റ് രാജിവയ്ക്കുകയാണ് ഉണ്ടായത്.
1967-1969, 1980-1981, 
1987-1991 എന്നീ വർഷങ്ങളിൽ കേരള നിയമസഭ യിലെ പ്രതിപക്ഷ നേതാവായിരുന്നു കരുണാകരൻ.
1969 മുതൽ 1995 വരെ കോൺഗ്രസ് വർക്കിംഗ് കമ്മറ്റിയിലും 1970-ൽ പാർലമെൻ്ററി ബോർഡിലും അംഗമായിരുന്ന കരുണാകരൻ ദേശീയ തലത്തിലും ശ്രദ്ധേയനായി.
കേരളത്തിൽ മുന്നണി രാഷ്ട്രീയത്തിന് തുടക്കം കുറിച്ച് കൊണ്ട് 1970-ൽ ഐക്യ ജനാധിപത്യ മുന്നണി അഥവാ യു.ഡി.എഫ് രൂപീകരിക്കുന്നതിൽ പ്രധാന പങ്ക് വഹിച്ച കോൺഗ്രസ് നേതാക്കളിലൊരാളാണ് കരുണാകരൻ.
മൂന്ന് തവണ രാജ്യസഭയിലും (1995-1997, 1997-1998, 
2004-2010)
രണ്ട് തവണ ലോക്സഭയിലും (1998-1999, 1999-2004)
അദ്ദേഹം അംഗമായിരുന്നു.
കുറച്ച് കാലം (1995-1996) കേന്ദ്രത്തിലെ പി.വി. നരസിംഹറാവു മന്ത്രിസഭയിൽ വ്യവസായ വകുപ്പ് മന്ത്രിയായിരുന്നു.
കേന്ദ്ര മന്ത്രിസഭയിൽ അംഗമായിരിക്കെ
1996-ൽ നടന്ന ലോക്സഭ തിരഞ്ഞെടുപ്പിൽ തൃശൂർ നിന്ന് മത്സരിച്ചു എങ്കിലും സി.പി.ഐ യിലെ വി.വി. രാഘവൻനോട് പരാജയപ്പെട്ടു.
1978-ലെ കോൺഗ്രസ് പാർട്ടിയുടെ സംസ്ഥാനത്തെ പിളർപ്പിനെ തുടർന്ന്
കേരളത്തിലെ കോൺഗ്രസിൽ ഇന്ദിര ഗാന്ധിയെ പിന്തുണയ്ക്കുന്ന ഐ ഗ്രൂപ്പിൻ്റെ സമുന്നതനായ സ്ഥാപക നേതാവായിരുന്ന കരുണാകരൻ 2005-ൽ കോൺഗ്രസുമായി തെറ്റിപ്പിരിഞ്ഞ് നാഷണൽ കോൺഗ്രസ്(ഇന്ദിരാ)
എന്ന പുതിയ പാർട്ടിയ്ക്ക് രൂപം നൽകി.
പിന്നീട് ഈ പാർട്ടിയുടെ പേര് ഡെമോക്രാറ്റിക് ഇന്ദിര കോൺഗ്രസ് (കരുണാകരൻ) എന്നാക്കി മാറ്റി.
2006-ൽ ഡി.ഐ.സി (കെ.) എൻ.സി.പി യിൽ ലയിച്ചു.
പിന്നീട് 
2007 ഡിസംബർ 31-ാം തീയതി കേരളത്തിലെ കോൺഗ്രസ് പാർട്ടിയിൽ ഡി.ഐ.സി (കെ.) ലയിച്ചു.2008 ജനുവരി ഒന്നിന് പുതുവത്സര ദിനത്തിൽ കരുണാകരൻ വീണ്ടും കോൺഗ്രസിൽ തിരിച്ചെത്തി.
കാസർഗോഡ് , പത്തനംതിട്ട എന്നി ജില്ലകൾ അദ്ദേഹം മുഖ്യമന്ത്രിയായിരുന്നപ്പോൾ രൂപികരിച്ചതാണ്.
കേരള സംസ്ഥാന ചലച്ചിത്ര വികസന കോർപ്പറേഷൻ, ഗുരുവായൂർ റെയിൽവേ ലൈൻ എന്നിവ ആരംഭിക്കാനായത് അദ്ദേഹത്തിൻ്റെ ശ്രമഫലമായിട്ടാണ്.
കെ. കരുണാകരൻ മുഖ്യമന്ത്രിയായപ്പോഴാണ് നെടുമ്പാശ്ശേരി രാജ്യാന്തര വിമാനത്താവളത്തിന് രൂപം കൊടുത്തത്.
കൊച്ചി ജവഹർലാൽ നെഹ്റു സ്റ്റേഡിയം , ഗോശ്രീപാലം പദ്ധതി, കായംകുളം എൻ.ടി.പി.സി കൊച്ചിയിലെ രാജീവ് ഗാന്ധി ഇൻഡോർ സ്റ്റേഡിയം എന്നിവയും അദ്ദേഹത്തിൻ്റെ ആശയങ്ങളാണ്‌.
അദ്ദേഹത്തിൻ്റെ പാത പിന്തുടർന്ന് മക്കൾ രാഷ്ട്രീയത്തിൽ എത്തിയത് ഏറെ വിമർശനങ്ങൾക്ക് ഇടയാക്കി.
മകൻ കെ. മുരളീധരൻ എം.പിയും എം.എൽ.എയും ഒരു തവണ സംസ്ഥാന മന്ത്രിയും ആയി.
മകൾ പത്മജ വേണുഗോപാൽ കെ.ടി.ഡി.സി.യുടെ ചെയർപേഴ്സൻ ആയിരുന്നു.
ഒരേയൊരു ലീഡർ
കെ. കരുണാകരനെ കോൺഗ്രസ് പ്രവർത്തകർ വിളിച്ചുതുടങ്ങിയ ലീഡർ എന്ന വിശേഷണം മാദ്ധ്യമങ്ങൾ ഏറ്റെടുക്കുകയായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 1999 മുകുന്ദപുരം ലോകസഭാമണ്ഡലം കെ. കരുണാകരൻ കോൺഗ്രസ് (ഐ.) , യു.ഡി.എഫ്. ഇം.
എം. ശ്രീധരൻ സി.പി.ഐ.എം. , എൽ.ഡി.എഫ്. 1998 തിരുവനന്തപുരം ലോകസഭാമണ്ഡലം കെ. കരുണാകരൻ കോൺഗ്രസ് (ഐ.) , യു.ഡി.എഫ്. 337429 കെ.വി. സുരേന്ദ്രനാഥ് സി.പി.ഐ. , എൽ.ഡി.എഫ്. 322031 കേരള വർമ്മ രാജ ബി.ജെ.പി. 94303 1996 തൃശ്ശൂർ ലോക്‌സഭാമണ്ഡലം വി.വി. രാഘവൻ സി.പി.ഐ, എൽ.ഡി.എഫ് കെ. കരുണാകരൻ കോൺഗ്രസ് ഐ, യു.ഡി.എഫ് 1991 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ, യു.ഡി.എഫ് വി.കെ. രാജൻ സി.പി.ഐ, എൽ.ഡി.എഫ് 1987 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ, യു.ഡി.എഫ് മീനാക്ഷി തമ്പാൻ സി.പി.ഐ, എൽ.ഡി.എഫ് 1982 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ, യു.ഡി.എഫ് ഇ.
ഗോപാലകൃഷ്ണ മേനോൻ സി.പി.ഐ, എൽ.ഡി.എഫ് 1982*(1) നേമം നിയമസഭാമണ്ഡലം കെ. കരുണാകരൻ കോൺഗ്രസ് ഐ, യു.ഡി.എഫ് പി. ഫക്കീർ ഘാൻ സി.പി.ഐ.എം, എൽ.ഡി.എഫ് 1980 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ, യു.ഡി.എഫ് പോൾ കോക്കാട്ട് സി.പി.എം. 1977 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ പോൾ കോക്കാട്ട് സി.പി.എം. 1970 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ വർഗ്ഗീസ് മേച്ചേരി സ്വതന്ത്രൻ 1967 മാള നിയമസഭാമണ്ഡലം കെ. കരുണാകരൻ കോൺഗ്രസ് ഐ കെ.എ. തോമസ് സി.പി.ഐ 1957 തൃശ്ശൂർ നിയമസഭാമണ്ഡലം എ.ആർ. മേനോൻ സ്വതന്ത്ര സ്ഥാനാർത്ഥി കെ. കരുണാകരൻ ഇന്ത്യൻ നാഷണൽ കോൺഗ്രസ് ആരോപണങ്ങൾ
നാലു തവണ കേരള മുഖ്യമന്ത്രിയായ കരുണാകരന്‌ രാജൻ കൊലക്കേസ് തീരാക്കളങ്കം ഉണ്ടാക്കി.
അടിയന്തരാവസ്ഥക്കാ‍ലത്ത് കരുണാകരൻ ആഭ്യന്തരമന്ത്രിയായിരുന്നപ്പോൾ അറസ്റ്റ് ചെയ്യപ്പെട്ട രാജനെ കോടതിയിൽ 24 മണിക്കൂറിനകം ഹാജരാക്കാ‍ൻ കേരള ഹൈക്കോടതി ഉത്തരവിട്ടു.
രാജന്റെ പിതാവ് ഈച്ചര വാര്യർ സമർപ്പിച്ച ഹേബിയസ് കോർപ്പസ് ഹർജ്ജിയിൽ വാദം കേൾക്കവേയാണ് ഹൈക്കോടതി ഈ ഉത്തരവു പുറപ്പെടുവിച്ചത്.
വിധി വന്ന സമയത്ത് മുഖ്യമന്ത്രിയായിരുന്ന കരുണാകരൻ രാജി വെച്ചു.
ആത്മകഥ പതറാതെ മുന്നോട്ട്
ചിത്രശാല കെ. കരുണാകരൻസ്മാരക ടൗൺ ഹാൾ, തൃശ്ശൂർ ലീഡർ സ്ക്വയർ, മാള കെ. കരുണാകരന്റെ പ്രതിമ, തിരുവനന്തപുരം
അവലംബം ↑ ↑ ↑ {{ cite news }} : Check date values in: | accessdate= and | date= ( help ) ↑ https://www.mathrubhumi.com/mobile/features/special/karunakaran-100th-birth-anniversary/k-karunakaran-congress-relation-1.2944652%5Bപ്രവർത്തിക്കാത്ത+കണ്ണി%5D ↑ https://www.mathrubhumi.com/mobile/features/special/karunakaran-100th-birth-anniversary%5Bപ്രവർത്തിക്കാത്ത+കണ്ണി%5D ↑ ലീഡർക്ക് പകരം ലീഡർ മാത്രം ↑ ↑ http://www.keralaassembly.org ↑ https://buybooks.mathrubhumi.com/product/patharathe-munnott/ പുറത്തുനിന്നുള്ള കണ്ണികൾ K. Karunakaran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലീഡർ രാഷ്ട്രീയത്തിലെ ഭീഷ്മർ Archived 2011-09-29 at the Wayback Machine .
കെ. ഇമ്പിച്ചി ബാവ ഇംഗ്ലീഷ് വിലാസം https://ml.wikipedia.org/wiki/E.
_Imbichi_Bava
കേരളത്തിലെ മാർക്സിസ്റ്റ് പാർട്ടിയുടെ നേതാവും നിയമസഭാംഗവും സംസ്ഥാന ഗതാഗത വകുപ്പ് മന്ത്രിയുമായിരുന്നു ഇ.
കെ. ഇമ്പിച്ചി ബാവ ( ജൂലൈ 17 1917 - ഏപ്രിൽ 11 1995 ).
വിദ്യാർത്ഥിപ്രസ്ഥാനത്തിലൂടെയാണ് ഇമ്പിച്ചിബാവ രാഷ്ട്രീയ രംഗത്തെത്തുന്നത്.
കോഴിക്കോട്ടു വെച്ചു നടന്ന അഖില കേരള വിദ്യാർത്ഥി സമ്മേളനത്തിന്റെ സംഘാടനത്തിലൂടെ പി.കൃഷ്ണപിള്ളയുടെ ശ്രദ്ധപിടിച്ചു പറ്റി.
കൃഷ്ണപിള്ളയാണ് ഇമ്പിച്ചിബാവയെ രാഷ്ട്രീയത്തിലേക്ക് കൈപിടിച്ചു നടത്തുന്നത്.
മലബാറിൽ പാർട്ടി കെട്ടിപ്പടുക്കുന്നതിൽ പ്രധാനപ്പെട്ട പങ്കു വഹിച്ചു.
സുഭാസ് ചന്ദ്രബോസിന്റെ ഒരു ആരാധകനായിരുന്നു ഇമ്പിച്ചിബാവ.
സ്വാതന്ത്ര്യ സമരത്തിൽ ഒരു സജീവപങ്കാളിയായിരുന്നു.
സി.പി.ഐ.എമ്മിന്റെ സ്ഥാപകനേതാക്കളിലൊരാളായി കണക്കാക്കപ്പെടുന്നു.
1967 ലെ തിരഞ്ഞെടുപ്പിൽ വിജയിച്ച് ഇ.
എം.എസ്സ് മന്ത്രിസഭയിൽ ഗതാഗതവകുപ്പു മന്ത്രിയായി.
സി.പി.ഐ (എം) പാലക്കാട് ജില്ലാ സെക്രട്ടറിയായിരുന്നു.
നിലമ്പൂർ കോവിലകം വക ഭൂമി കൈവശപ്പെടുത്തിക്കൊണ്ട് മിച്ച ഭൂമി സമരത്തിൽ സജീവ സാന്നിദ്ധ്യം വഹിച്ചു.
അടിയന്തരാവസ്ഥക്കാലത്ത് ജയിലിലടക്കപ്പെട്ടിരുന്നു.
1995 ൽ ഇമ്പിച്ചിബാവ അന്തരിച്ചു.
1917 ജൂലൈ 17 ന്‌ മലപ്പുറം ജില്ലയിലെ പൊന്നാനിയിൽ ഏഴുകുടിക്കൽ തറവാട്ടിൽ അബ്ദുള്ളയുടെ മകനായി  ഇമ്പിച്ചി ബാവയുടെ ജനനം.
ഒരു തുറമുഖ തൊഴിലാളിയായിരുന്നു പിതാവ്.
ബ്രിട്ടീഷുകാർ നടത്തിയിരുന്ന സെന്റ് ജോസഫ് ഇംഗ്ലീഷ് മീഡിയം സ്കൂളിലായിരുന്നു പ്രാഥമിക വിദ്യാഭ്യാസം.
അക്കാലത്ത് കോഴിക്കോട് വിദ്യാർത്ഥികളുടെ ഇടയിൽ രൂപംകൊണ്ടിരുന്ന സ്റ്റുഡന്റ്സ് യൂണിയനിലെ അംഗവും സജീവ പ്രവർത്തകനുമായി മാറി.
ഇക്കാലഘട്ടത്തിൽതന്നെ അദ്ദേഹം നല്ലൊരു പ്രസംഗകനുമായിരുന്നു.
അഖിലകേരള വിദ്യാർത്ഥി സമ്മേളനം കോഴിക്കോട്ട് സംഘടിപ്പിക്കുന്നതിൽ ഇമ്പിച്ചി ബാവ കാണിച്ച പാടവം പി.കൃഷ്ണപിള്ളയുടെ ശ്രദ്ധ ആകർഷിച്ചു.
കോഴിക്കോട് സാമൂതിരികോളേജിൽ വെച്ചായിരുന്നു സമ്മേളനം, പിന്നീട് അവിടെ വെച്ചു തന്നെ അഖില കേരള  വിദ്യാർത്ഥി ഫെഡറേഷൻ രൂപീകരിക്കുകയുമുണ്ടായി.
ഇമ്പിച്ചി ബാവ ഈ സംഘടനയുടെ നേതാക്കളിലൊരാളായി തീർന്നു.
ചെറുപ്പത്തിലേ പൊതുപ്രവർത്തനത്തിൽ തല്പരനായിരുന്നു.
കോൺഗ്രസ്സ് പാർട്ടിയിലൂടെ രാഷ്ട്രീയത്തിലേക്ക് വന്ന ഇമ്പിച്ചി ബാവ പിന്നീട് വൈകാതെ ഇടതുപക്ഷ പ്രസ്ഥാനത്തിലേക്ക് അടുക്കുകയും കമ്മ്യൂണിസ്റ്റ് പാർട്ടി പ്രവർത്തകനായി മാറുകയും ചെയ്തു.
കോൺഗ്രസ്സിൽ നിന്ന് കോൺഗ്രസ്സ് സോഷ്യലിസ്റ്റ് പാർട്ടിയിലും, അവിടെ നിന്ന് കമ്മ്യൂണിസ്റ്റ് പാർട്ടിയിലേക്കുമുള്ള ഇമ്പിച്ചി ബാവയുടെ യാത്രയിൽ പി. കൃഷ്ണപിള്ള സുപ്രധാനമായ പങ്കു വഹിച്ചിരുന്നു.
പൊന്നാനിയിലെ അസംഘടിത ബീഡിത്തൊഴിലാളികളെ സംഘടിപ്പിച്ചാണ് ഇമ്പിച്ചിബാവ തൊഴിലാളി സംഘടനാ പ്രവർത്തനം തുടങ്ങിയത്.
പിന്നീട് ദേശീയ പ്രസ്ഥാനത്തിൽ ഭാഗഭാക്കായ ഇമ്പിച്ചിബാവ കേരളത്തിലെ തൊഴിലാളി സംഘടനയുടെയും കമ്മ്യൂണിസ്റ്റ് പാർട്ടിയുടെയും സ്ഥാപനത്തിലും വളർച്ചയിലും വലിയ പങ്ക് വഹിച്ചു.
1940 ലും 1942 ലും ജയിൽ വാസമനുഭവിക്കേണ്ടി വന്നിട്ടുണ്ട്.
1943 ൽ പൊന്നാനിയിൽ കോളറ പിടിപെട്ടപ്പോൾ ദുരിതാശ്വാസത്തിനായി മുന്നിട്ടിറങ്ങി.
പാർട്ടിയുടെ രണ്ടാം കോൺഗ്രസ്സിനുശേഷം പാർട്ടി നിരോധിക്കപ്പെട്ടപ്പോൾ ഒളിവിൽ പോയി.
ഇമ്പിച്ചിബാവയെ അറസ്റ്റ് ചെയ്യാൻ കഴിയാത്തതിലുള്ള ദേഷ്യത്തിൽ അധികാരികൾ അദ്ദേഹത്തിന്റെ പിതാവിനെ അറസ്റ്റു ചെയ്തു ജയിലിലടച്ചു.
1951 ൽ നടന്ന പൊതു തിരഞ്ഞെടുപ്പിൽ ഇമ്പിച്ചിബാവ  മദിരാശി നിയോജകമണ്ഡലത്തിൽ നിന്നും രാജ്യസഭാ പ്രതിനിധിയായി തിരഞ്ഞെടുക്കപ്പെട്ടു.
രാജ്യസഭയിൽ മലയാളത്തിൽ പ്രസംഗിച്ച് ചരിത്രം സൃഷ്ടിച്ചു.
1946-ലെ കൽക്കട്ട കോൺഗ്രസിൽ മലബാറിൽ നിന്നുള്ള കമ്മ്യൂണിസ്റ്റ് പാർട്ടി പ്രതിനിധിയായി അദ്ദേഹം പങ്കെടുത്തു.
കമ്മ്യൂണിസ്റ്റ് പാർട്ടി 1964-ൽ പിളരുന്നതിന്‌ മുമ്പ് അതിന്റെ ദേശീയ കൗൺസിൽ അംഗമായിരുന്നു ഇമ്പിച്ചി ബാവ.
പാർട്ടി പ്രവർത്തനത്തിന്റെ ഭാഗമായി നിരവധി തവണ ഒളിവിൽ കഴിയുകയും ജയിൽവാസമനുഷ്ഠിക്കുകയും ചെയ്തിട്ടുണ്ട്.
മിച്ചഭൂമി സമരത്തിന് മലപ്പുറം ജില്ലയിൽ നേതൃത്വം നൽകിയത് ഇമ്പിച്ചി ബാവയായിരുന്നു.
നിലമ്പൂർ കോവിലകം വക ഭൂമി കൈയേറിക്കൊണ്ടാണ് മലപ്പുറം ജില്ലയിലെ മിച്ച ഭൂമി സമരം തുടക്കം കുറിച്ചത്.
മിച്ച ഭൂമി സമരത്തിന്റെ പേരിൽ അറസ്റ്റ് ചെയ്യപ്പെട്ടു.
ഭരണരംഗത്ത് 1952-ൽ രാജ്യസഭാംഗമായി തിരഞ്ഞെടുക്കപ്പെട്ടു.
1962-ൽ പൊന്നാനിയിൽ നിന്ന് ലോകസഭാംഗമായി .
എം.എസ് മന്ത്രിസഭയിൽ ഗതാഗത മന്ത്രിയായി സേവനമനുഷ്ടിച്ചു.
നിയമസഭാംഗമായി സേവനമനുഷ്ഠിച്ചുവരവെ 1995 ഏപ്രിൽ 11-ന് ഇമ്പിച്ചി ബാവ മരണമടഞ്ഞു.
പൊന്നാനിയുടെ വികസന രംഗത്തും വിദ്യാഭ്യാസ രംഗത്തും ഇ.
കെ. ഇമ്പിച്ചി ബാവ പ്രധാനപ്പെട്ട സംഭാവനകൾ നൽകിയിട്ടുണ്ട്.
(1918-1995), ട്രാൻസ്പോർട്ട് വകുപ്പ് മന്ത്രി(1967), രാജ്യസഭ മെമ്പർ(1952), ലോകസഭ മെമ്പർ(1962, പൊന്നാനി)), ലോകസഭ മെമ്പർ(1980,കോഴിക്കോട്), എം എൽ എ(1967,മണ്ണാർക്കാട്), എം എൽ എ(1991,പൊന്നാനി).
രാജ്യസഭാംഗത്വം 1952-1954 : സി.പി.ഐ., മദ്രാസ് സംസ്ഥാനം കുടുംബം .
പി.കരുണാകരൻ, എ .
കെ നാരായണൻ ടി.കെ.സി,ടി.
വി.ഗോവിന്ദൻ എന്നിവരോടൊത്ത് ഒരു പ്രസംഗവേദിയിൽ
ഭാര്യ ഫാത്തിമ ടീച്ചർ (മുൻ പൊന്നാനി മുനിസിപ്പൽ അധ്യക്ഷ).
മക്കൾ: ഖലീൽ, മുഷ്താഖ് ( ഏഷ്യാനെറ്റ് ), ജലീൽ, സലാം (സൌദി അറേബ്യ), സീനത്ത്.
കാലിക്കറ്റ് യൂനിവേഴ്സിറ്റിയിലെ ലൈബ്രറി സയൻസ് മുൻ മേധാവി ഡോ. ബാവക്കുട്ടി ജാമാതാവാണ്.
സഹോദരൻ ഇ.
കെ അബൂബക്കർ പൊന്നാനി മുനിസിപ്പലിറ്റിയുടെ ആദ്യത്തെ ചെയർമാനായിരുന്നു.
അവലംബം പുറത്തേക്കുള്ള കണ്ണികൾ ഇമ്പിച്ചിബാവ Archived 2011-11-21 at the Wayback Machine .
കേരള നിയമസഭ
ജാസ്മീനം സബ്ട്രിപ്ലിനെർവ് ഇംഗ്ലീഷ് വിലാസം https://ml.wikipedia.org/wiki/Jasminum_subtriplinerve
ജാസ്മീനം സബ്ട്രിപ്ലിനെർവ് ഒലിയേസീ സസ്യകുടുംബത്തിലെ ഒരു ജാസ്മീൻ സ്പീഷീസാണ്.
വിയറ്റ്നാമിൽ ഇതിന്റെ ഇലകൾ പാനീയമുണ്ടാക്കാൻ ഉപയോഗിക്കുന്നു.
ജാസ്മിനം സബ്ട്രിപ്ലിനർവ് ബ്ലൂമിന്റെ ഇലകളിൽ നിന്നും കാണ്ഡങ്ങളിൽ നിന്നും അഞ്ച് അസംസ്കൃത സത്തുക്കൾ ഉണ്ടാക്കിയിട്ടുണ്ട്.
ആന്റിമൈക്രോബയൽ, ആന്റിഓക്‌സിഡന്റ്, സൈറ്റോടോക്സിക് തുടങ്ങിയ ഇവയുടെ പ്രവർത്തനങ്ങളെക്കുറിച്ച് പരീക്ഷണാടിസ്ഥാനത്തിലാണ്.
പെട്രോളിയം, ഈതർ, എഥൈൽ അസറ്റേറ്റ്, എത്തനോൾ, മെത്തനോൾ അല്ലെങ്കിൽ ജലം എന്നിവ ഉപയോഗിച്ചാണ് സത്ത് വേർതിരിച്ചെടുക്കൽ നടത്തിയത്.
ജലത്തിന്റെ അംശം ഒഴികെ എല്ലാ സത്തുക്കളും ആൻറി ബാക്ടീരിയൽ പ്രവർത്തനം പ്രകടമാക്കി.
മറുവശത്ത്, ഡിപിപിഎച്ച് റാഡിക്കൽ സ്കാവെൻജിംഗ് അസ്സെ ഉപയോഗിച്ച് പെട്രോളിയം ഈതർ ഒഴികെ എല്ലാ സത്തുക്കളും ആന്റിഓക്‌സിഡന്റ് പ്രവർത്തനം കാണിക്കുന്നു.
അവലംബം ബാഹ്യ ലിങ്കുകൾ Jasminum subtriplinerve എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Jasminum subtriplinerve എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ജിജി ഓസ്ലർ ഇംഗ്ലീഷ് വിലാസം https://ml.wikipedia.org/wiki/Gigi_Osler ഇംഗ്ലീഷ് വിലാസം https://ml.wikipedia.org/wiki/Gigi_Osler
ഫ്ലോർഡെലിസ് "ജിജി" ഓസ്ലർ FRCSC (ജനനം സെപ്റ്റംബർ 9, 1968) ഒരു കനേഡിയൻ സെനറ്ററും ഫിസിഷ്യനും മാനിറ്റോബ സർവകലാശാലയിലെ അസിസ്റ്റന്റ് പ്രൊഫസറുമാണ്.
അവർ കനേഡിയൻ മെഡിക്കൽ അസോസിയേഷന്റെ 2018-2019 പ്രസിഡന്റായിരുന്നു.
മാനിറ്റോബയിലെ വിന്നിപെഗിലാണ് ഓസ്ലർ ജനിച്ചത്.
അവളുടെ അമ്മ ഫിലിപ്പീൻസിൽ നിന്നുള്ള നഴ്‌സും അച്ഛൻ ഒരു ഇന്ത്യൻ ഫിസിഷ്യനുമായിരുന്നു.
കുട്ടിക്കാലത്ത് അവൾ റിവർവ്യൂ ഹെൽത്ത് സെൻററിനടുത്ത് താമസിച്ചു.
മാനിറ്റോബ സർവകലാശാലയിൽ മെഡിസിൻ പഠനം നടത്തിയ ഓസ്ലർ 1992-ൽ ബിരുദം നേടി.
തലയിലും കഴുത്തിലുമുള്ള സർജറിയിൽ വൈദഗ്ദ്ധ്യം നേടുന്നതിനായി അവൾ അവിടെ തുടരുകയും 1997-ൽ റെസിഡൻസിയിൽ നിന്ന് ബിരുദം നേടുകയും ചെയ്തു.
അതിനുശേഷം വാൻകൂവറിലെ സെന്റ് പോൾസ് ഹോസ്പിറ്റലിൽ എൻഡോസ്കോപ്പിക് സൈനസ് സർജറിയിൽ വൈദഗ്ദ്ധ്യം നേടിയ അവർ റിനോളജി സ്ഥാനം പൂർത്തിയാക്കി.
സെന്റ് ബോണിഫേസ് ഹോസ്പിറ്റലിലെ ഒട്ടോളാരിംഗോളജി-ഹെഡ് ആൻഡ് നെക്ക് സർജറി വിഭാഗത്തിന്റെ നിലവിലെ മേധാവിയായ  ഓസ്‌ലർ, കൂടാതെ മനിറ്റോബ യൂണിവേഴ്‌സിറ്റി കോളേജ് ഓഫ് മെഡിസിനിൽ ഓട്ടോളറിംഗോളജി വിഭാഗത്തിൽ അസിസ്റ്റന്റ് പ്രൊഫസറുമാണ്.
രാധ (നടി) ഇംഗ്ലീഷ് വിലാസം https://ml.wikipedia.org/wiki/Radha_(actress)
രാധ (ജനനം : 1965 ജൂൺ 3) തമിഴ് , തെലുങ്കു ചിത്രങ്ങളിലൂടെ പ്രേക്ഷകർക്കു പരിചിതയായ ഒരു ഇന്ത്യൻ ചലച്ചിത്ര നടിയാണ്.
ഏതാനും മലയാളം, കന്നഡ, ഹിന്ദി ചിത്രങ്ങളിലും അവർ അഭിനയിച്ചിട്ടുണ്ട്.
1981 മുതൽ 1991 വരെയുള്ള കാലത്ത് തെന്നിന്ത്യൻ നായികമാരിൽ പ്രധാനിയായിരുന്നു അവർ.
സഹോദരി അംബികയും ഒരു നടിയായിരുന്നു.
തങ്ങളുടെ കരിയറിൻറെ ഉച്ചസ്ഥായിയിൽ പല ദക്ഷിണേന്ത്യൻ ചിത്രങ്ങളിലും അവർ ഒന്നിച്ച് അഭിനയിച്ചിരുന്നു.
കേരള സംസ്ഥാനത്തെ തിരുവനന്തപുരം ജില്ലയിൽ കിളിമാനൂരിനടുത്തുള്ള കല്ലറ സ്വദേശിയാണ് രാധ.
അവരുടെ മാതാവ് കല്ലറ സരസമ്മ 2014 കളിൽ മഹിളാ കോൺഗ്രസ് നേതാവായിരുന്നു.
രാധയക്ക് അംബിക , മല്ലിക എന്നിങ്ങനെ രണ്ട് മൂത്ത സഹോദരിമാരും അർജുൻ, സുരേഷ് എന്നിങ്ങനെ രണ്ട് ഇളയ സഹോദരന്മാരുമാണുള്ളത്.
1991 സെപ്റ്റംബർ 10 ന് അവർ രാജശേഖര നായർ എന്ന വ്യക്തിയെ വിവാഹം കഴിച്ചു.
ദമ്പതികൾക്ക് കാർത്തിക നായർ , തുളസി നായർ എന്നി രണ്ട് പെൺമക്കളും വിഘ്‌നേഷ് നായർ എന്ന പേരിൽ ഒരു പുത്രനുമുണ്ട്.
രാധയുടെ രണ്ട് പെൺമക്കളും അഭിനേതാക്കളായി അവരുടെ ഔദ്യോഗിക ജീവിതം ആരംഭിച്ചു.
കഴിഞ്ഞ 25 വർഷങ്ങളായി, കേരളത്തിലെ കോവളത്തും മുംബൈയിലുമായി റെസ്റ്റോറന്റുകളുടെ ഒരു ശൃംഖല നടത്തുന്ന ഈ കുടുംബത്തിന്  മികച്ച തീരദേശ ബീച്ച് റിസോർട്ട് അവാർഡ് ലഭിച്ചിരുന്നു.
രാധയുടെ സഹോദരി അംബികയും ഒരു പ്രശസ്ത നടിയാണ്.
രാധയുടെ മൂത്ത പുത്രി കാർത്തിക നായർ ജോഷ് എന്ന തെലുങ്ക് ചിത്രത്തിലൂടെ തന്റെ കരിയർ ആരംഭിച്ചപ്പോൾ മറ്റൊരു പുത്രിയായ തുളസി നായർ മണിരത്നം ചിത്രമായ കടൽ (2012) എന്ന ചിത്രത്തിലൂടെയാണ് നടിയായി അരങ്ങേറ്റം കുറിച്ചത്.
സംവിധായകൻ ഭാരതിരാജയുടെ കണ്ടെത്തലായ രാധ എന്ന അഭിനേത്രിയെ അദ്ദേഹം 1981 ൽ തന്റെ അലൈഗൾ ഒയ്‍വതില്ലൈ എന്ന ചിത്രത്തിൽ നവാഗത നടനായ കാർത്തിക്കിനൊപ്പം അവതരിപ്പിച്ചു.
സംവിധായകൻ ഭാരതിരാജയുടെ അലൈഗൾ ഒയ്വതില്ലൈ എന്ന ചിത്രത്തിൽ നവാഗതനായ കാർത്തിക്കിനൊപ്പം നായികയായി 1981 ൽ തന്റെ അഭിനയ ജീവിതം ആരംഭിച്ചു.
കളക്ഷൻ റിക്കാർഡുകൾ ഭേദിച്ച് ഹിറ്റായ ഈ സിനിമ ഒരു കൾട്ട് ക്ലാസിക്കായി കണക്കാക്കപ്പെടുന്നു.
കാർത്തിക്കുമായി അവർ പങ്കിട്ട ഓൺ-സ്ക്രീൻ രസതന്ത്രം വളരെ വിജയകരമായതോടെ പാക്കാതു വീട്ടു റോജ, വാലിബമേ വാ വാ, ഇളഞ്ചൊടികൾ തുടങ്ങി നിരവധി സിനിമകളിൽ അഭിനിയ്ക്കുന്നതിനു കാരണമായി.
അതേ വർഷം തന്നെ കമൽ ഹാസനോടൊപ്പം ടിക് ടിക് ടിക് എന്ന സിനിമയിൽ രാധ ഒരു ചെറിയ വേഷം ചെയ്തു.
ടിക് ടിക് ടിക് എന്ന സിനിമ അവളുടെ കരിയറിൽ ഒരു പ്രധാന പങ്ക് വഹിച്ചു.
പിന്നീട് കമൽ ഹാസനോടൊപ്പം ഒരു കൈദിയിൻ ഡയറി , തൂങ്കാതെ തമ്പി തൂങ്കാതെ , കാതൽ പരിശ് , ജപ്പാനിൽ കല്യാണരാമൻ എന്നീ സിനിമകളിൽ അഭിനയിച്ചു.
എങ്കയോ കെട്ട കുറൽ, കാതൽ പരിശ്, അണ്ണ നഗർ മുതൽ തെരു, ഇദയ കോവിൽ, വെള്ളൈ റോജ തുടങ്ങിയ ചിത്രങ്ങളിൽ അവരുടെ സഹോദരി അംബികയുമായി ഒരുമിച്ച് വേഷമിട്ടു.
കാതൽ പരിശിൽ അഭിനയിക്കുന്ന കാലത്ത് സഹോദരിമാർ രണ്ടുപേരു അവരുടെ പ്രശസ്തിയുടെ അത്യുന്നതിയിലയാരുന്നതോടൊപ്പം അതിൽ അവർ വളരെ മാദകഭാവമുള്ളതും, വളരെ ആകർഷകത്വമുള്ളതുമായി വനിതകളുടെ വേഷങ്ങൾ കൈകാര്യം ചെയ്തു.
ഈ ചിത്രത്തിന്റെ വിജയത്തിനു ശേഷം അംബികയും രാധയും തങ്ങളുടെ കരിയർ വളരെ ശ്രദ്ധാപൂർവ്വം കൈകാര്യം ചെയ്യുകയും തമിഴ് സിനിമകളിൽ തെരഞ്ഞെടുത്ത വേഷങ്ങൾ മാത്രം ചെയ്യുന്നതിനു തീരുമാനിക്കുകയും മികച്ച അഭിനേതാക്കൾക്കും സംവിധായകർക്കും ഒപ്പം മാത്രം അഭിനയിക്കുകയും ചെയ്തു.
തമിഴ് ചലച്ചിത്രമേഖലയിലെ ആദ്യ വർഷങ്ങൾക്ക് ശേഷം രണ്ട് സഹോദരിമാരെയും ഒരേ സിനിമയിൽ കാണുന്നത് വളരെ അപൂർവമായിരുന്നു.
തെലുങ്ക് സിനിമ
തന്റെ ആദ്യത്തെ തെലുങ്ക് ചിത്രമായ മിസ്റ്റർ വിജയ് കുമാറിൽ ശോഭൻ ബാബുവിനൊപ്പം രാധ അഭിനയിച്ചു.
യമുദികി മൊഗുഡു, റൌഡി, റാമുഡു ഭീമുഡു, അഗ്നി പർവതം എന്നിവയാണ് തെലുങ്കിലെ അവരുടെ ശ്രദ്ധേയമായ ചിത്രങ്ങൾ.
ചിരഞ്ജീവിയോടൊപ്പം ഏകദേശം 16 ചിത്രങ്ങളിലും ബാലകൃഷ്ണയോടൊപ്പം 6 ചിത്രങ്ങളിലും അഭിനയിച്ചതുകൂടാതെ എൻ‌ടി‌ആർ, എ‌എൻ‌ആർ, കൃഷ്ണ, ശോഭൻ ബാബു തുടങ്ങി നിരവധി പ്രധാന നായകന്മാർക്കൊപ്പം അഭിനയിച്ചിരുന്നു.
കെ. രാഘവേന്ദ്ര റാവു, എ. കോദണ്ഡരാമ റെഡ്ഡി എന്നിവരാണ് അവർക്ക് ഗ്ലാമർ വേഷങ്ങൾ സമ്മാനിച്ചത്.
കന്നഡ സിനിമ
രാധ ആകെ 4 കന്നഡ ചിത്രങ്ങളിലാണ് അഭിനയിച്ചത്.
മാംഗ് ഭരോ സജന എന്ന ഹിന്ദി സിനിമയുടെ റിമേക്കായ സൌഭാഗ്യ ലക്ഷ്മി എന്ന ചിത്രത്തിൽ മുതിർന്ന താരങ്ങളായ വിഷ്ണുവർദ്ധൻ, ലക്ഷ്മി എന്നിവരോടൊപ്പം അഭിനയിച്ചു.
ഇതിന്റെ തെലുങ്ക് പതിപ്പിലും അവർ വേഷമിട്ടു.
രവിചന്ദ്രനൊപ്പവും അവർ സിനിമ ചെയ്തിട്ടുണ്ട്.
സഹതാരങ്ങളായ ശരത് ബാബു, രമേശ് ഭട്ട്, മുഖമന്ത്രി ചന്ദ്രു, സുധീർ എന്നിവരോടൊപ്പം 1991 ൽ രണചന്ദി എന്ന സിനിമയിൽ വേഷമിട്ടു.
ചിത്രത്തിൽ ശരത് ബാബു അവരുടെ ഭർത്താവായും മുഖ്യമന്ത്രി ചന്ദ്രു ചിത്രത്തിലെ വില്ലനായും അഭിനയിച്ചു.
ഈ ചിത്രത്തിൽ അവർക്ക് നിരവധി  പോരാട്ട രംഗങ്ങൾ അവതരിപ്പിക്കേണ്ടതുണ്ടായിരുന്നു.
കന്നഡയിൽ ഈ ചിത്രം ഇത് വലിയ ഓളമുണ്ടാക്കുകയും കന്നഡ സിനിമാപ്രേമികൾ ചിത്രത്തെ ഇന്നും ഓർക്കുകയും ചെയ്യുന്നു.
മലയാള സിനിമ
സ്വദേശം കേരളമാണെങ്കിലും തമിഴിലും മലയാളത്തിലും തുല്യമായ വിജയം നേടിയ അംബികയിൽ നിന്ന് വ്യത്യസ്തമായി രാധയ്ക്ക് മലയാളത്തിൽ വിജയിക്കാനായില്ല.
ആറ് മലയാള ചിത്രങ്ങളിൽ മാത്രമാണ് രാധ അഭിനയിച്ചത്.
കെ. ജി. ജോർജ്ജിന്റെ സംസ്ഥാന അവാർഡ് നേടിയ ഇരകൾ (1986) എന്ന ചിത്രത്തിലേതാണ് അവരുടെ ഏറ്റവും ശ്രദ്ധേയമായ വേഷം.
ഈ ചിത്രത്തിലെ നിർമ്മല എന്ന കഥാപാത്രം അവരുടെ അഭിനയജീവിതത്തലെ ഏറ്റവും മികച്ചതായി കണക്കാക്കപ്പെടുന്നു.
സത്യൻ അന്തിക്കാടിന്റെ രേവതിക്കൊരു പാവക്കുട്ടി (1986) എന്ന ചിത്രത്തിൽ ഭരത് ഗോപി , മോഹൻലാൽ , മേനക എന്നിവരടങ്ങിയ താരനിരയോടൊപ്പം അഭിനയിച്ചു.
1987 ൽ‌ അയിത്തം എന്ന ചിത്രം നിർമ്മിക്കുകയും അതിൽ സഹോദരി അംബിക , സുകുമാരൻ , മോഹൻലാൽ എന്നിവർക്കൊപ്പം പ്രധാന കഥാപാത്രങ്ങളിലൊന്ന് അവതരിപ്പിക്കുകയും ചെയ്തു.
മറ്റൊരു ഹിറ്റ് സിനിമയായ ഇന്നത്തെ പ്രോഗ്രാം (1991) ആണ് അവർ അവസാനമായി അഭിനയിച്ച മലയാള സിനിമ.
അമേരിക്ക ഫെരേര ഇംഗ്ലീഷ് വിലാസം https://ml.wikipedia.org/wiki/America_Ferrera
അമേരിക്ക ജോർജിന ഫെരേര ( / f ə ˈ r ɛər ə / ; ജനനം ഏപ്രിൽ 18, 1984) ഒരു അമേരിക്കൻ അഭിനേത്രിയാണ്.
ഹോണ്ടുറൻ മാതാപിതാക്കളുടെ മകളായി ലോസ് ഏഞ്ചൽസ് നഗരത്തിൽ ജനിച്ച ഫെരേരയിൽ ചെറുപ്പകാലത്തുതന്നെ അഭിനയ താൽപര്യമുണരുകയും അക്കാലത്ത് വിദ്യാലയത്തിൽ അവതരിപ്പിക്കപ്പെട്ട നിരവധി നാടകങ്ങളിൽ അഭിനയിക്കുകയും ചെയ്തു.
2002-ൽ റിയൽ വിമൻ ഹാവ് കർവ്‌സ് എന്ന കോമഡി-നാടകീയ ചിത്രത്തിലൂടെ അവർ തന്റെ ഫീച്ചർ ഫിലിം അരങ്ങേറ്റം നടത്തുകയും ഇതിലെ പ്രകടനം നിരൂപക പ്രശംസ നേടുകയും ചെയ്തു.
എമ്മി അവാർഡ് , ഗോൾഡൻ ഗ്ലോബ് അവാർഡ് , സ്‌ക്രീൻ ആക്ടേഴ്‌സ് ഗിൽഡ് അവാർഡ് തുടങ്ങി നിരവധി പുരസ്കാരങ്ങൾ ഫെരേരയെ തേടിയെത്തി.
ഡിസ്നിയുടെ ഗോട്ട കിക്ക് ഇറ്റ് അപ്പ്!
(2002), നാടകീയ ചിത്രം ദി സിസ്റ്റർഹുഡ് ഓഫ് ദി ട്രാവലിംഗ് പാന്റ്സ് (2005) എന്നിവയിലൂടെ കരിയറിൻറെ തുടക്കത്തിൽ പരിമിത വിജയം നേടിയ ഫെരേര രണ്ടാമത്തേതിലെ അഭിനയത്തിന് മികച്ച നടിക്കുള്ള ഇമേജൻ അവാർഡും ALMA അവാർഡിലെ ആദ്യ നോമിനേഷനും കരസ്ഥമാക്കി.
എബിസി കോമഡി നാടകീയ പരമ്പരയായ അഗ്ലി ബെറ്റിയിലെ (2006-2010) വേഷം ഉൾപ്പെടെയുള്ള ടെലിവിഷൻ വേഷങ്ങളും അവർ ഏറ്റെടുത്തു.
ഈ പരമ്പരയിലെ നായികയായി ബെറ്റി സുവാരസ് എന്ന കഥാപാത്രത്തെ അവതരിപ്പിച്ചതിന്റെ പേരിൽ അവർ പ്രശംസ നേടുകയും കൂടാതെ 2007-ൽ ഗോൾഡൻ ഗ്ലോബ് അവാർഡുകൾ, സ്‌ക്രീൻ ആക്ടേഴ്‌സ് ഗിൽഡ് അവാർഡുകൾ, ഒരു ലാറ്റിൻ വനിതയ്‌ക്കുള്ള പ്രഥമ പ്രൈംടൈം എമ്മി അവാർഡ് എന്നിവയുൾപ്പെടെ വിവിധ അവാർഡ് ചടങ്ങുകളിൽ മികച്ച നടിക്കുള്ള അവാർഡുകൾ നേടുകയും ചെയ്തു.
ദി ഡ്രൈ ലാൻഡ് (2010), റൊമാന്റിക് കോമഡി സിനിമ ഔർ ഫാമിലി വെഡ്ഡിംഗ് (2010), ക്രൈം നാടകീയ ചിത്രം എൻഡ് ഓഫ് വാച്ച് (2012) എന്നിവയാണ് ഫെരേരയുടെ മറ്റ് ശ്രദ്ധേയമായ ചലച്ചിത്ര വേഷങ്ങൾ.
മൂന്ന് സിനിമകളും ഡ്രീം വർക്ക്സ് ഡ്രാഗൺസ് എന്ന ടെലിവിഷൻ പരമ്പരയും ഉൾപ്പെടെ ഹൗ ടു ട്രെയിൻ യുവർ ഡ്രാഗൺ ഫ്രാഞ്ചൈസിയിൽ അവർ ആസ്ട്രിഡ് ഹോഫേഴ്സൻ എന്ന കഥാപാത്രത്തിന് ശബ്ദം നൽകി.
സൂപ്പർസ്റ്റോർ (2015–2021) എന്ന എൻബിസി കോമഡി പരമ്പരയിൽ ആമി സോസ എന്ന കഥാപാത്രമായി അഭിനയിച്ച അവർ അതിൻറെ സഹനിർമ്മാതാവായിരുന്നു.
ടൈം മാഗസിൻ 2007-ൽ ലോകത്തെ ഏറ്റവും സ്വാധീനമുള്ള 100 വ്യക്തികളിൽ ഒരാളായി അവളെ തിരഞ്ഞെടുത്തിരുന്നു.
മാതാപിതാക്കളുടെ ആറ് കുട്ടികളിൽ ഇളയവളായ ഫെറേറ കാലിഫോർണിയയിലെ ലോസ് ഏഞ്ചൽസ് നഗരത്തിലാണ് ജനിച്ചത്.
ഹോണ്ടുറാസിലെ ടെഗൂസിഗാൽപ സ്വദേശികളായിരുന്ന മാതാപിതാക്കൾ അമേരിക്ക ഗ്രിസെൽഡ അയസും കാർലോസ് ഗ്രിഗോറിയോ ഫെരേരയും 1970-കളുടെ മധ്യത്തിൽ അമേരിക്കയിലേക്ക് കുടിയേറിയവരായിരുന്നു.
തനിക്ക് ലെങ്ക വംശപരമ്പരയുണ്ടെന്ന് ഫെറേറ പ്രസ്താവിച്ചിട്ടുണ്ട്.
അവളുടെ അമ്മ ഹിൽട്ടൺ ഹോട്ടലുകളിലൊന്നിന്റെ ഹൗസ് കീപ്പിംഗ് സ്റ്റാഫിന്റെ ഡയറക്ടറായി ജോലി ചെയ്തിരുന്ന മാതാവ് ഉന്നത വിദ്യാഭ്യാസത്തിന്റെ പ്രാധാന്യം ഊന്നിപ്പറഞ്ഞിരുന്നു.
അവൾക്ക് 7 വയസ്സുള്ളപ്പോൾ, മാതാപിതാക്കൾ വിവാഹമോചനം നേടിയതോടെ പിതാവ് ഹോണ്ടുറാസിലേക്ക് മടങ്ങിപ്പോയി.
2010-ൽ പിതാവ് മരിച്ചപ്പോൾ ഫെരേറ ഒറ്റപ്പെട്ടു.
ലോസ് ഏഞ്ചൽസിലെ വുഡ്‌ലാൻഡ് ഹിൽസ് വിഭാഗത്തിൽ ബാല്യകാലം ചെലവഴച്ച ഫെരേര, അവിടെ അവൾ കലബാഷ് സ്ട്രീറ്റ് എലിമെന്ററി സ്കൂൾ, ജോർജ്ജ് എലറി ഹെയ്ൽ മിഡിൽ സ്കൂൾ, എൽ കാമിനോ റിയൽ ഹൈസ്കൂൾ എന്നിവിടങ്ങളിൽ വിദ്യാഭ്യാസം നടത്തി.
ഏഴാമത്തെ വയസിൽ സ്കൂളിൽ അവതരിപ്പിച്ച ഹാംലെറ്റ് എന്ന നാടകത്തില ഒരു ചെറിയ വേഷവും 10 വയസ്സുള്ളപ്പോൾ, ഒലിവർ!
എന്ന മ്യൂസിക്കലിൽ ആർട്ഫുൾ ഡോഡ്ജർ വേഷമിട്ടപ്പോഴും, ഒരു നടിയാനാനാണ് താൻ ആഗ്രഹിക്കുന്നുവെന്ന് ഫെറേറയ്ക്ക് ഉൾബോധമുണ്ടായിരുന്നു.
വെറും  മൂന്നാം ക്ലാസ്സിൽ മാത്രമാണെങ്കിലും, റോമിയോ ആൻഡ് ജൂലിയറ്റ് എന്ന നാടത്തില വേഷം നേടുന്നതിനായി അവൾ ജൂനിയർ ഹൈസ്കൂളിൽ പോയി ഓഡിഷൻ നടത്തി നാടകത്തിലെ വൈദ്യൻറെ വേഷം നേടി.
ചെറുപ്പകാലം മുഴുവൻ ലോസ് ഏഞ്ചൽസിലെ സ്കൂൾ നാടകങ്ങളിലും കമ്മ്യൂണിറ്റി തിയേറ്ററുകളിലും അഭിനയിച്ച മകളോട് ഈ രംഗം നീതി പുലർത്തുന്നില്ലെന്ന് ആശങ്കപ്പെട്ട മാതാവ് മറ്റ് ജോലികൾ പിന്തുടരാൻ നിർബന്ധിച്ചു.
കുട്ടിക്കാലത്ത് ഫെറേറയ്ക്ക് തൻറെ ആദ്യ പേര് ഇഷ്ടമല്ലായിരുന്നു, കൂടാതെ പ്രൊഫഷണലായി അഭിനയിക്കാൻ തുടങ്ങുന്നതുവരെ മധ്യനാമമായ "ജോർജിന" എന്ന പേരാണ് ഉപയോഗിച്ചത്.
എൽ കാമിനോ ഹൈസ്‌കൂളിൽ പഠിക്കുമ്പോൾ, 15-ആം വയസ്സിൽ അഭിനയ പാഠങ്ങൾ പരിശീലിച്ച് അവർ, പുറംജോലികളിലൂടെ ഇതിന് പണം കണ്ടെത്തി.
പ്രസിഡൻഷ്യൽ സ്കോളർഷിപ്പോടെ സതേൺ കാലിഫോർണിയ സർവകലാശാലയിൽ (യുഎസ്‌സി) പ്രവേശം നേടിയ അവർ നാടക കല, ഇന്റർനാഷണൽ റിലേഷൻസ് എന്നീ പഠന വിഷയങ്ങളിൽ  ഇരട്ട പ്രാവീണ്യം നേടി.
അഭിനയ ജീവിതത്തിൽ ശ്രദ്ധ കേന്ദ്രീകരിക്കാനായ പഠനം ഉപേക്ഷിച്ചുവെങ്കിലും 2013 മെയ് മാസത്തിൽ ബിരുദ പഠനം പൂർത്തിയാക്കി.
കരിയർ ആദ്യകാല വേഷങ്ങൾ (2002–2005)
2002 ജൂലൈ മാസത്തിൽ, ഡിസ്നി ചാനലിനായി ഫെരേര ഗോട്ട കിക്ക് ഇറ്റ് അപ്പ്!
എന്ന ആദ്യ ടെലിവിഷൻ സിനിമയിൽ വേഷമിട്ടു.
അതേ വർഷംതന്നെ നോർത്ത് വെസ്‌റ്റേൺ യൂണിവേഴ്‌സിറ്റിയിലെ ഒരു തിയേറ്റർ പ്രോഗ്രാമിൽ പങ്കെടുക്കുന്ന സമയത്ത്, റിയൽ വിമൻ ഹാവ് കർവ്‌സ് എന്ന ചിത്രത്തിലൂടെ ഫീച്ചർ സിനിമയിൽ അരങ്ങേറ്റം കുറിച്ചു.
ഇതേത്തുടർന്ന് ടച്ച്ഡ് ബൈ ആൻ ഏഞ്ചൽ എന്ന ടെലിവിഷൻ പരമ്പരയിൽ അഭിനയിച്ചു.
കെന്റ് ഹറൂഫിന്റെ നോവലിനെ അടിസ്ഥാനമാക്കി നിർമ്മിക്കപ്പെട്ട പ്ലെയിൻസോംഗ് എന്ന സിനിമയിലും എയ്ഡൻ ക്വിൻ , റേച്ചൽ ഗ്രിഫിത്ത്സ് എന്നിവരോടൊപ്പം അവർ പ്രത്യക്ഷപ്പെട്ടു.
അമ്മയുടെ വീട്ടിൽ നിന്ന് പുറത്താക്കപ്പെടുകയും ഒരു ഫാമിൽ ഒറ്റയ്ക്ക് താമസിക്കുന്ന ദയയുള്ള രണ്ട് സഹോദരന്മാരാൽ ഏറ്റെടുക്കപ്പെടുകയും ചെയ്യുന്ന വിക്ടോറിയ റൂബിഡോക്സ് എന്ന ഗർഭിണിയായ കൗമാരക്കാരിയെയാണ് ഫെറേറ ഇതിൽ അവതരിപ്പിച്ചത്.
2005-ലെ ഹൗ ദ ഗാർസിയ ഗേൾസ് സ്‌പെന്റ് ദെയർ സമ്മർ എന്ന സിനിമയിൽ, അയൽപക്കത്തെ ആൺകുട്ടികളോട് വെറുപ്പുള്ള, എന്നാൽ അയൽപക്കത്തെ ഒരു ആൺകുട്ടിയുമായി പ്രണയത്തിലാകുന്ന 17 വയസ്സുള്ള മൂന്നാം തലമുറ മെക്സിക്കൻ-അമേരിക്കക്കാരിയായ ബിയാങ്കയായി അവർ അഭിനയിച്ചു.
2006-ൽ, 3:52 എന്ന ഹ്രസ്വചിത്രത്തിലെ അഭിനയം സാൻ ഡിയാഗോ വനിതാ ഫിലിം ഫെസ്റ്റിവലിൽ പ്രേക്ഷക അവാർഡ് നേടി.
ആ വർഷം അവസാനം, സ്റ്റീൽ സിറ്റി എന്ന സിനിമയിലെ അഭിനയത്തിലൂടെ ഫിലിം ഇൻഡിപെൻഡന്റ് സ്പിരിറ്റ് അവാർഡുകൾ, സൺഡാൻസ് ഫിലിം ഫെസ്റ്റിവൽ നോമിനേഷനുകൾ എന്നിവ ലഭിച്ചു.
2005 ഡിസംബറിൽ, ട്രിപ്പ് കൾമാൻ സംവിധാനം ചെയ്ത ഡോഗ് സീസ് ഗോഡ്: കൺഫെഷൻസ് ഓഫ് എ ടീനേജ് ബ്ലോക്ക്‌ഹെഡ് എന്ന നാടകത്തിൽ അവർ ഒരു കഥാപാത്രത്തെ അവതരിപ്പിച്ചു.
2006-ൽ, വിജയകരമായ കൊളംബിയൻ ടെലിനോവെല യോ സോയ് ബെറ്റി, ലാ ഫിയ യെ ആസ്പദമാക്കി എബിസി നിർമ്മിച്ച പുതിയ കോമഡി പരമ്പരയായ അഗ്ലി ബെറ്റിയിൽ പരമ്പരയുടെ പേരു പ്രകാരം തന്റെ സമപ്രായക്കാർക്ക് തീരെ ആകർഷകമല്ലാത്ത ഒരു പെൺകുട്ടിയായ ബെറ്റി സുവാരസ് എന്ന പ്രധാന കഥാപാത്രത്തെ ഫെരേര അവതരിപ്പിച്ചു.
നടനും സംവിധായകനും എഴുത്തുകാരനുമായ റയാൻ പിയേഴ്‌സ് വില്യംസിനെ യു.എസ്.സി. യിൽവച്ച് ഒരു സ്റ്റുഡന്റ് ഫിലിമിൽ കാസ്റ്റ് ചെയ്യപ്പെടുന്ന സമയത്താണ് ഫെരേര ആദ്യമായി കണ്ടുമുട്ടുന്നത്.
2010 ജൂണിൽ വിവാഹനിശ്ചയം നടത്തിയ ദമ്പതികൾ 2011 ജൂൺ 27-ന് വിവാഹിതരായി.
2018 ജനുവരി 1-ന്, ഫെരേരയും വില്യംസും തങ്ങളുടെ ആദ്യ കുഞ്ഞിനെ പ്രതീക്ഷിക്കുന്നതായി വെളിപ്പെടുത്തി.
2018 മെയ് 29 ന് അവൾ തന്റെ ഇൻസ്റ്റാഗ്രാം പേജിൽ ആ മാസം സെബാസ്റ്റ്യൻ എന്ന ആൺകുട്ടിക്ക് ജന്മം നൽകിയതായി അറിയിച്ചു.
2020 മെയ് 4 ന് ഫെറേറ ലൂസിയ എന്ന പെൺകുട്ടിക്ക് ജന്മം നൽകി.
2020 ജൂൺ 27-ന്, താനും വില്യംസും ആകെ 15 വർഷമായി ഒരുമിച്ചായിരുന്നുവെന്ന് ഫെരേറ പ്രഖ്യാപിച്ചു.
2018-ൽ, ഫെരേരയുടെ എഡിറ്റ് ചെയ്ത കഥാസമാഹാരമായ അമേരിക്കൻ ലൈക്ക് മി: റിഫ്ലക്ഷൻസ് ഓൺ ലൈഫ് ബിറ്റ്വീൻ കൾച്ചേഴ്സ് , ഗാലറി പബ്ലിഷിംഗ് ഗ്രൂപ്പ് പ്രസിദ്ധീകരിച്ചു.
അവലംബം ↑ ↑ ↑ ↑ ↑ ↑ ↑ {{ cite web }} : | archive-date= / | archive-url= timestamp mismatch; ഓഗസ്റ്റ് 16, 2013 suggested ( help ) ↑ Biography Today, p. 78 ↑ ↑ Archived 2009-03-23 at the Wayback Machine .
↑ Biography Today, p. 79 ↑ {{ cite web }} : | archive-date= / | archive-url= timestamp mismatch; ഓഗസ്റ്റ് 16, 2013 suggested ( help ) ↑ ↑ ↑ Biography Today, p. 80 ↑ ↑ Biography Today, pp. 82–83 ↑ Biography Today, p. 87 ↑ ↑ ↑ ↑ ↑ ↑ ↑ ↑ ↑ ↑ American like me: reflections on life between cultures , Worldcat
ജീൻ ക്രെയ്ൻ ഇംഗ്ലീഷ് വിലാസം https://ml.wikipedia.org/wiki/Jeanne_Crain